CELEX: 62014TN0731
Language: el
Date: 2014-10-17 00:00:00
Title: Υπόθεση T-731/14: Προσφυγή της 17 ης Οκτωβρίου 2014 — Αγροτικός Συνεταιρισμός Προφήτη Ηλία κατά Συμβουλίου

19.1.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 16/41
            
         
      Προσφυγή της 17 ης Οκτωβρίου 2014 — Αγροτικός Συνεταιρισμός Προφήτη Ηλία κατά Συμβουλίου
      (Υπόθεση T-731/14)
      (2015/C 016/64)
      Γλώσσα διαδικασίας: η ελληνική
      
         Διάδικοι
      
      
         Προσφεύγων: Αγροτικός Συνεταιρισμός Προφήτη Ηλία (Σκύδρα, Ελλάδα) (εκπρόσωπος: K. Χρυσόγονος, Δικηγόρος)
      
         Καθού: Συμβούλιο της Ευρωπαϊκής Ενώσεως
      
         Αιτήματα του προσφεύγοντος
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρωθεί ο προσβαλλόμενος Κανονισμός (ΕΕ) αριθ. 833/2014 του Συμβουλίου, της 31ης Ιουλίου 2014, σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία (Ε.Ε. L 229, σ. 1) και να κηρυχθεί παραδεκτό το αίτημα ακυρώσεως, εφόσον το Γενικό Δικαστήριο της Ευρωπαϊκής Ένωσης κρίνει ότι συντρέχουν όλες οι προϋποθέσεις για να αποφανθεί επί του παραδεκτού της προσφυγής ακυρώσεως· και
               
            
                  —
               
               
                  να καταδικασθεί το Συμβούλιο στα έξοδα στα οποία υποβλήθηκε ο προσφεύγων και να υποχρεωθεί το Συμβούλιο να καταβάλει τα έξοδά του.
               
            
         Ισχυρισμοί και κύρια επιχειρήματα
      
      Προς στήριξη της προσφυγής ο προσφεύγων προβάλλει έναν ισχυρισμό.
      
                  1.
               
               
                  Ο λόγος ακύρωσης αντλείται από εσφαλμένη επιλογή της νομικής βάσης:
                  
                              —
                           
                           
                              Ο προσφεύγων υποστηρίζει πως εσφαλμένα εκδόθηκε ο προσβαλλόμενος Κανονισμός έχοντας ως νομική βάση το άρθρο 215 ΣΛΕΕ, καθώς από το σκοπό και το περιεχόμενο του Κανονισμού προκύπτει πως θα έπρεπε να έχει εκδοθεί βάσει του άρθρου 207 ΣΛΕΕ (πρώην άρθρο 133 ΣΕΚ) για την κοινή εμπορική πολιτική και, κατά συνέπεια, έπρεπε να έχει εκδοθεί κατά τη συνήθη νομοθετική διαδικασία. Ο προσφεύγων βασίζει το έννομο συμφέρον του στο γεγονός ότι η προσβαλλόμενη διάταξη συνιστά κανονιστική πράξη, για την οποία δεν απαιτούνται εκτελεστικά μέτρα κατά την έννοια του άρθρου 263, τέταρτο εδάφιο, ΣΛΕΕ και αφορά τον ίδιο άμεσα.